[-]λ[-]ο-[-]-[-]0[-] [-------- σ]τρατηγος επι καριας κατεστη κ[αι] [πολλα]ς χρειας παρεχεται και κοινηι τηι πολ[ει] [και] ιδιαι τοις εντυγχανουσι σαμιων αξια πρασσων της του βασιλεως προαιρεσεως δεδοχθα[ι] τωι δημωι επηινησθαι μεν αριστολαον αμεινιου μακεδονα αρετης ενεκεν και ευνοιας ην ενδεικνυται εις τα συμφεροντα της πολεως και ειναι αυτωι της αυτης επιμελειας τυγχανειν παρα του δημου αν του δεηται δεδοσθαι δε πολ[ι]τειαν εφ ισηι και ομοιαι αυτωι τε και εκγονοις και επικληρωσαι αυτον επι φυλην και χιλιαστυν και εκατοστυν και γενος και αναγραψαι καθοτι και τους αλλους σαμιους ειναι δε αυτον και προξενον του δημου του σαμιων υπαρχειν δε αυτωι και ιερων παραστασιν παντων ων αν η πολις συντεληι δεδοσθαι δε αυτωι και προεδριαν εν τοις αγωσι πασιν ους αν η πολις τιθηι ειναι δε αυτωι και εφοδον επι τημ βουλην και τον δημον εαν του δεητα[ι] και επιμελεισθαι τας αρχας τας αει καθισταμενας οπως δε και παντες ειδωσιν οτι τωι δημωι τω[ι] σαμιων πατριον εστιν τοις επι των καιρων αυτωι χρησιμοις ουσιν αξιας χαριτας αποδιδοναι της εις αυτον φιλοτιμιας αναγραψαι τοδε το ψηφισμα εις στηλην λιθινην και αναθειναι εις το ιερον της ηρας της δε αναγραφης και της στασεως επιμεληθηναι τογ γραμματεα της βουλης μετα των νεωποιων τον δε ταμιαν των οσιων εις το αναλωμα υπηρετησαι ελεσθαι δε τον δημον και οστις αποισει το ψηφισμα αριστολαωι ηιρεθη αμφιλοχος λοκρου παρην αδειμαντος κυλλαρος αρτεμιδωρος καλλιππιδης.
MDAI(A) 1957, 218-23, no. 57